***OBEC Š R O B Á R O V Á***

**Tvorba a použitie sociálneho fondu**

Táto vnútorná smernica stanovuje spôsoby tvorby a použitia SF.

Schválil: Anna Šušoliaková, starostka obce

Dátum schválenia: 31.03.2017

Dátum účinnosti: 01.04.2017

Na zabezpečenie úloh v oblasti starostlivosti o zamestnancov v podmienkach Obce Šrobárová

**v y d á v a m**

v zmysle zákona NR SR č. 152/1994 Z. z. o sociálnom fonde v znení neskorších predpisov, podľa opatrenia MF SR č. 16786/2007-31 a MF SR č. 25189/2008-311, ktorým sa ustanovujú podrobnosti o postupoch účtovania a účtovej osnovy pre účtovné jednotky, ktoré nie sú založené alebo zriadené za účelom podnikania v znení opatrenia MF SR č. 24240/2009-31 a zákonom č. 583/2004 Z. z. o dani z príjmov v znení neskorších predpisov túto smernicu

**o tvorbe a použití sociálneho fondu.**

**Článok 1**

**Základné ustanovenia**

Sociálny fond je významným nástrojom realizácie sociálnej politiky v oblasti starostlivosti o zamestnancov Obce Šrobárová v rozsahu podmienok ustanovených zákonom o sociálnom fonde.

**Článok 2**

**Tvorba sociálneho fondu**

2.1 Obec Šrobárová tvorí sociálny fond v rozsahu a za podmienok ustanovených zákonom o sociálnom fonde a vyššej kolektívnej zmluvy nasledovne:

a) povinný prídel vo výške 1 % zo súhrnu funkčných platov zamestnancov, zúčtovaných zamestnancom na výplatu za bežný rok.

2.2 Tieto finančné prostriedky sa odvádzajú na samostatný bankový účet obce do 12-ého dňa v mesiaci po výplate miezd a vedú sa na osobitnom analytickom účte sociálneho fondu. Zúčtovanie finančných prostriedkov za kalendárny rok vykoná zamestnávateľ do 31. januára nasledujúceho roka. Zostatok prostriedkov sociálneho fondu sa prevádza

do nasledujúceho roka.

**Článok 3**

**Použitie sociálneho fondu**

3.1 Obec Šrobárová v rámci realizácie svojej sociálnej politiky poskytuje zamestnancom zo sociálneho fondu nasledovné príspevky:

a) zamestnancom, ktorým sa vydávajú stravné lístky 0,52 Eur/stravný lístok,

b) príspevok na účasť na kultúrnych a športových podujatiach do výšky maximálne

20,00 Eur/rok na 1 zamestnanca,

c) príspevok na rekreáciu a služby slúžiace pre regeneráciu pracovnej sily do výšky

maximálne 80,00 Eur/rok na 1 zamestnanca,

d) v prípade nečerpania príspevku podľa bodov b),c) vianočný príspevok vo výške

100 € /rok na 1 zamestnanca. Príspevok bude poukázaný k výplate mzdy za mesiac

november príslušného kalendárneho roka.

e) príspevok pri životnom jubileu 50 a 60 rokov vo výške 66,00 Eur,

f) pri prvom odchode do starobného dôchodku vo výške 100,00 Eur.

3.2 Príspevky sa vyplatia len tým zamestnancom, ktorí sú v pracovnom pomere viac ako šesť mesiacov.

3.3 Zdaňovanie príspevkov zo sociálneho fondu sa riadi všeobecne záväznými právnymi

predpismi, ktoré sú platné v aktuálnom období.

**Článok 4**

**Záverečné ustanovenia**

4.1 Tvorba a použitie sociálneho fondu zamestnávateľ priebežne sleduje a vedie o tom

podrobnú evidenciu.

4.2 Táto vnútorná smernica sa môže v prípade potreby meniť v priebehu roka.

Každá zmena sa uskutoční písomne formou dodatku, inak je neplatná.

4.4 Táto vnútorná smernica o tvorbe a čerpaní sociálneho fondu nadobúda platnosť

dňa 01.04.2017.

V Šrobárovej, dňa 31.03.2017

Anna Šušoliaková

starostka obce